Diari Oficial de la Generalitat Valenciana


Sumari del DOGV 1587, del 16-07-1991 (1991/822107)

RESOLUCIÓ del Conseller d'Obres Públiques, Urbanisme i Transports, de 20 de desembre de 1990, per la qual s'aprova definitivament el Projecte de modificació puntual del pla general d'ordenació urbana del terme municipal d'Oliva (València) en l'àmbit del sector urbanitzable Poble-Mar I.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1990/12/20/(1)/dof/vci/html**

### Dades del document

Número de DOGV
:   1587

Data del DOGV
:   16-07-1991

Secció del DOGV
:   ALTRES DISPOSICIONS

Número del document
:   1991/822107


Data del document
:   20-12-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Oliva
    * pla d'urbanisme

Resolució de 20 de desembre de 1990, del Conseller d'Obres Públiques, Urbanisme i Transports, per la qual s'aprova definitivament el Projecte de modificació puntual del pla general d'ordenació urbana del terme municipal d'Oliva (València) en l'àmbit del sector urbanitzable Poble-Mar I.  
Vist el Projecte de modificació puntual del pla general d'ordenació urbana del terme municipal d'Oliva (València) en l'àmbit del sector urbanitzable Poble Mar I.  
Vist que amb data 14 de desembre de 1990 fou registrat d'entrada en aquesta Conselleria el Projecte de modificació puntual del pla general d'ordenació urbana Poble Mar I, a la platja de l'Oliva (València), a l'efecte que estableix l'article 3.2 del Decret 137/90, de 30 de juliol, del Consell de la Generalitat Valenciana, en relació amb l'article 49 de la Llei del Sòl.  
Vist que el Projecte consta de dos apartats: a) memòria i b) plànols.  
Vist que amb data 29 de gener de 1990 el Ple de l'ajuntament acordà aprovar inicialment i provisionalment el Projecte de modificació i sotmetre l'expedient a informació pública durant el termini d'un mes.  
Vist que amb data 29 de març de 1990 fou publicat en el diari «Levante» i el 5 d'abril del mateix any en el número 81 del BOP perquè tinguera d'informació pública.  
Vist que durant el període d'informació pública no s'hi va presentar cap al·legació.  
Vist que amb data 10 de juliol de 1990 la Direcció General de Ports i Costes del Ministeri d'Obres Públiques i Urbanisme emeté un informe favorable al citat projecte de modificació d'acord amb el que preveu en l'article 117.2 de la Llei 22/88 de Costes.  
Vist que se sol·licità l'informe preceptiu de la Comissió Territorial d'Urbanisme de València, la qual acordà emetre un informe favorable en la sessió de dia 15 de novembre de 1990.  
Atés que l'objecte de la modificació puntual és el Sòl urbanitzable no programat Poblemar I, situat en segona línia de platja, al nord de la carretera de Pego a la platja d'Oliva, i el seu contingut es limita a una rectificació de la delimitació  
del sector per a adaptar-lo a les parcel·les que específica el cadastre, a la incorporació a aquest d'una resta de sòl urbà dels propietaris del sector i al canvi de forma de la zona d'aparcaments públics situada a la carretera de Pego, mantenint la seua superfície i el mateix nombre de places.  
Atés que, segons que estableix l'article 49 de la llei del Sòl, les modificacions de qualsevol dels elements del plans, projectes, programes, normes i ordenances s'adequaran a les mateixes disposicions enunciades per a la seua aprovació.  
Atés que en aplicació de l'article esmentat s'ha seguit el procediment establert en els articles 40 i 41 de la Llei del Sòl i concordants del reglament de planejament.  
Atés que el Conseller d'Obres Públiques, Urbanisme i Transports té competències per a l'aprovació definitiva, d'acord amb l'article 3.2 del Decret 137/90, de 30 de juliol, del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent, resolc:  
Aprovar definitivament el Projecte de modificació puntual del pla general d'ordenació urbana del terme municipal d'Oliva (València) en l'àmbit del sector urbanitzable Poble Mar I.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l'endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 20 de desembre de 1991. - El Conseller d'Obres Públiques, Urbanisme i Transports: Eugenio Burriel de Orueta.


Còpia Permalink ELI